અમરાવતીમાં નદીમાં બોટ ઊંધી વળતાં ચાર ડૂબ્યા: સાત લાપતા
અમરાવતી/નાગપુર: અમરાવતી જિલ્લાની વર્ધા નદીમાં બોટ ઊંધી વળતાં ચાર જણ પાણીમાં ડૂબી ગયા હતા, જ્યારે સાત જણ લાપતા થયા હતા, જેમની શોધ ચલાવાઇ હતી.
બેનોડા પોલીસ સ્ટેશનની હદમાં વરુડ તહેસીલ ખાતે મંગળવારે સવારે ૧૦.૩૦ વાગ્યાની આસપાસ આ ઘટના બની હતી.
ગાડેગાંવ ખાતેના મટરે પરિવારના સભ્યની દસમાની વિધિમાં હાજરી આપવા માટે તેમના ૧૨ જેટલા સગાંવહાલાં સોમવારે આવ્યા હતા. વિધિ પત્યા બાદ મંગળવારે સવારે તેઓ વરુડ તહેસીલના ઝૂંઝ ખાતે પહોંચ્યા હતા, જ્યાં પાણીનો ધોધ હોવાથી લોકો મોટી સંખ્યામાં ત્યાં આવે છે.
અહીંથી તેઓ બોટમાં મહાદેવના મંદિરમાં દર્શન કરવા જઇ રહ્યા હતા ત્યારે નદીમાં બોટ ઊંધી વળી જતાં તમામ લોકો પાણીમાં પડ્યા હતા.
દરમિયાન બનાવની જાણ થતાં પોલીસ તથા ડિસ્ટ્રિક્ટ ડિઝાસ્ટર મેનેજમેન્ટ ઓથોરિટીની ટીમ તાત્કાલિક ઘટનાસ્થળે દોડી આવી હતી અને તેમણે પાણીમાંથી ચાર જણના મૃતદેહ બહાર કાઢ્યા હતા, જેમાંના ત્રણની ઓળખ નારાયણ માતારે (૪૫), વંશિકા શિવંકર (૨) અને કિરણ ખંડાળે (૨૫) તરીકે થઇ હતી.
પોલીસના જણાવ્યા અનુસાર અન્ય સાત લાપતા હોવાથી તેમની શોધ ચલાવવામાં આવી રહી છે.
દરમિયાન સ્થાનિક વિધાનસભ્ય દેવેન્દ્ર ભુયાર તથા વરુડના સબ-ડિવિઝનલ ઓફિસર નીતિન હિંગોલે પણ રેસ્ક્યુ ઓપરેશન પર દેખરેખ રાખવા ઘટનાસ્થળે આવી પહોંચ્યા હતા. ઉ